Lora și Ionuț Ghenu sunt împreună de opt ani, dar nu au rostit încă jurământul la ofițerul de stare civilă. Deși au amânat de două ori evenimentul, în 2024 pare să fie anul în care vor spune "DA".
Într-un interviu acordat pentru Spynews.ro, Lora a confirmat că ea și partenerul ei au planuri de a se căsători în 2024. Cântăreața a dezvăluit că aceasta este o etapă importantă pentru ei și că au mai realizat un pas semnificativ în relația lor înainte de acest moment.
Artista și soțul ei au vrut de mult timp să se mute într-o casă, iar recent au cumpărat un teren pentru a-și construi casa visurilor lor.
"Da, ne dorim să ne căsătorim. Acum ne-am luat teren pentru casă într-un loc magic pur și simplu și ne dorim ca în 2024 să ne căsătorim, să vedem dacă ne și iese în 2024, dar într-o zi sigur o să ne iasă", a spus Lora pentru sursa citată.
View this post on Instagram
Lora a spus că terenul pe care l-a cumpărat cu Ionuț Ghenu, în apropierea Bucureștiului, a fost visul lor de trei ani. Când a văzut că a fost scos la vânzare, a sunat imediat și l-a achiziționat pentru viitoarea lor casă.
"Ne-am luat teren pentru casă lângă București, mi-am dorit un anumit teren, ne doream de 3 ani de zile și nu era nimic acolo de vânzare și uite că într-o noapte a apărut și l-am și luat. A apărut exact ca prin minune", a mai zis interpreta.